# kerc'h
## Brezhoneg
### Etimologiezh

    (Anv-kadarn 1) : Meneget er C'hatolikon (querch). Da geñveriañ gant ar gerioù ceirch en kembraeg, kergh en kerneveureg, coirce en iwerzhoneg.
    (Anv-kadarn 2) : :Kavet en henvrezhoneg (circet). Da geñveriañ gant ar ger kembraek cyrch.
    (Furm verb) Savet diwar « kerc'h- », pennrann ar verb « kerc'hat », hep dibenn-ger.

### Anv-kadarn 1

kerc'h /ˈkɛrx/ strollder (unanderenn kerc'henn)
* Plant (Avena sativa) kar d'ar geot, gounezet evit o greun (bleud, boued chatal)
** Kerc'h hañv, kerc'h goañv.
** Penn kerc'h.
* Greun ar plant-se.
** Gwelloc’h rouesoc’h evit stankoc’h pa vez hadet kerc’h lec’h e vez temz en douar, — (Jules Gros, Le trésor du breton parlé Deuxième Partie, 1970, p. 203.)
* Bleud kerc'h.
** Debriñ yod kerc'h.
* gonit e gerc'h
* hejañ kerc'h da unan bennak
* reiñ kerc'h d'e gezeg dre o lost : bezañ pizh

#### Deveradoù

* digerc'h
* digerc'hañ
* flutkerc'h
* kerc'ha
* kerc'hañ
* kerc'heg
* pilgerc'h

#### Troioù-lavar

* kerc'h beleg : pebr
* sevel uhel ar c'herc'h da doull e c'houzoug
* tapout e gerc'h

#### Krennlavarioù

* Miz C'hwevrer : hanter-blouz, hanter-foenn, hanter gerc'h Met al lodenn vrasañ c'hoazh war-lerc'h. — (Jules Gros, Le trésor du breton parlé Troisième Partie, 1974, p. 324.)
* Ur c'hreunenn gerc'h a ro kant evit unan. — (Jules Gros, Le trésor du breton parlé Deuxième Partie, 1970, p. 190, 252.), — (Jules Gros, Le trésor du breton parlé Troisième Partie, 1974, p. 304.)

#### Troidigezhioù

* galleg : avoine
* kembraeg : ceirch
* kerneveureg : kergh
* nederlandeg : haver
* saozneg : oat

### Anv-kadarn 2

kerc'h /ˈkɛrx/ gourel
* Arsailh, argad.

#### Deveradoù

* kerc'hat
* kerc'hadeg
* kerc'hadenn
* kerc'her

#### Troidigezhioù

* galleg : assaut , attaque ; correction
* kembraeg : cyrch , ymosodiad
* saozneg : onslaught , onset , attack

### Furm verb

kerc'h /ˈkɛrx/
* Furm ar verb kerc'hat e trede gour unan an amzer-vremañ, en doare-disklêriañ.
* Furm ar verb kerc'hat en eil gour unan an doare-gourc'hemenn.

### Gwelet ivez

* Ar pennad « kerc'h » e-barzh Wikipedia